-

**ДЛЪЖНОСТНА ХАРАКТЕРИСТИКА**

**ЗА ДЛЪЖНОСТТА „ПРОКУРОРСКИ ПОМОЩНИК“**

**ЦЕЛ И ОПИСАНИЕ НА ДЛЪЖНОСТТА**

1.Заемана длъжност: Прокурорски помощник

2.Месторабота: Районна прокуратура - Кърджали

3.Специализирана администрация

4.КОД по **НКПД 2619-5014**

5.Минимален ранг за заемане на длъжността: V ранг

6.Описание на длъжността: Прокурорският помощник подпомага прокурорите в тяхната работа.

**ОСНОВНИ ЗАДЪЛЖЕНИЯ И ОТГОВОРНОСТИ**

1.изготвя проекти на прокурорски актове;

2.изготвя проекти на отговори на писма и сигнали;

3.проучва, анализира и обобщава правната доктрина и съдебната практика по конкретни въпроси;

4.изготвя писмени становища по конкретни въпроси;

5.участва в изготвянето на проекти за вътрешни актове;

6.носи отговорност за изготвените проекти на документите, които е съставил;

7.има задължения и носи отговорност за спазване законодателството на Република България, всички вътрешни правила, правилници и заповеди, касаещи дейността на ПРБ;

8.прокурорският помощник изпълнява и други задачи, възложени му от административния ръководител, заместниците на административния ръководител и прокурорите от РП - Кърджали;

**ПОДЧИНЕНОСТ, ВРЪЗКИ И ВЗАИМОДЕЙСТВИЯ**

Прокурорският помощник е пряко подчинен на административния ръководител – районен прокурор.

Административен ръководител

↓

 Прокурорски помощник

Лицето, заемащо тази длъжност носи отговорност за резултатите от изпълняваните от него задължения. Има непосредствени взаимоотношения със служителите и магистратите. Осъществява вътрешни и външни професионални контакти с органи и организации, в кръга на изпълняваните функционални задължения. Опазване на получената служебна информация, както и за спазването на трудовата и технологична дисциплина. Спазването на Етичния кодекс на съдебните служители в органите на съдебната власт, приет от ВСС и вътрешните правила, утвърдени от Административния ръководител.

**ИЗИСКВАНИЯ ЗА ЗАЕМАНАТА ДЛЪЖНОСТ:**

За прокурорски помощник се назначава лице, което:

 1.има висше образование по специалността „Право“;

 2.е придобило юридическа правоспособност;

 3.притежава необходимите нравствени и професионални качества, съответстващи на Кодекса за етично поведение на българските магистрати;

 4.не е осъждано на лишаване от свобода за умишлено престъпление, независимо от реабилитацията;

 5.не е дисциплинарно освободено от длъжност изборен член на Висшия съдебен съвет за накърняване престижа на съдебната власт;

 6.не страда от психическо заболяване.

7. издържало е конкурс за съдебен служител.

**ДОПЪЛНИТЕЛНИ ИЗИСКВАНИЯ:**

 1.Познаване на нормативната уредба, регламентираща дейността и компетентността на длъжността, която заема.

 2.Компютърна грамотност.

Длъжностната характеристика е разработена във връзка с разпореждане на Главен прокурор на РБ и на основание Правилника за администрацията на Прокуратурата на Република България /ДВ бр.106/2013 г., изм. и доп., бр.58 от 26.07.2016 г., бр. 12 от 06.02.2018 г./.